*Én pedig, ha felemeltetem a földről, magamhoz vonzok mindeneket. (Jn 12,32)*

A mondatból egyértelmű, hogy Jézus a kezdeményező! Újból itt a lehetőség azon gondolkodni, vajon akkor ez rám is vonatkozik. A válasz: igen! Miből tudható ez? Abból, hogy Jézus mindenki bűnéért meghalt a kereszten. Nem volt kivétel. Mindenki számára nyitva az út a Mennyei Atyához Jézus kereszthalála által. Vannak, aki ezt nem tudják, vannak, akik hihetetlennek tartják és nem foglalkoznak vele, vannak akik büszkeségből nem foglalkoznak vele, végül vannak, akik úgy gondolják, ez jó és kérik a maguk számára. Ezt a döntést csak önmagára vonatkozóan hozhatja meg az ember. Másoknak ezt elmondhatja, azt is, hogy Jézus felkínálta ezt mindenkinek, saját tapasztalatait megoszthatja, de dönteni mindenkinek magának kell.

Jézus ma is hív (vonz) mindenkit! Ez még a kegyelem kora. Mindenki válaszol erre a hívásra, hisz a közömbösség vagy az elutasítás is válasz. De a te válaszod az önkéntes döntéssel meghozott „igen, akarom” legyen! *Vadon Gyula*